Diari Oficial de la Generalitat Valenciana


Sumari del DOGV 3044, del 28-07-1997 (1997/9318)

ORDRE de 9 de juliol de 1997, de la Conselleria de Benestar Social, per la qual es resol l'ampliació de fons destinats al finançament d'ajudes per a realitzar programes relacionats amb els objectius de la Direcció General de la Dona, convocades mitjançant ordre de 23 d'abril de 1997 (DOGV núm. 2.992, de 15 de maig de 1997).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3044

Data del DOGV
:   28-07-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/9318


Data del document
:   09-07-1997

Organisme emissor
:   Conselleria de Benestar Social

Tipus de document
:   Ordre

Anàlisi jurídica

ORDRE de 9 de juliol de 1997, de la Conselleria de Benestar Social, per la qual es resol l'ampliació de fons destinats al finançament d'ajudes per a realitzar programes relacionats amb els objectius de la Direcció General de la Dona, convocades mitjançant ordre de 23 d'abril de 1997 (DOGV núm. 2.992, de 15 de maig de 1997).  
La Conselleria de Benestar Social pretén estimular la participació de la dona en tots els àmbits de la vida, per la qual cosa ha establit una política de recolzament que potencie l'associacionisme de les dones en la Comunitat Valenciana.  
D'aquesta manera, i mitjançant l'Ordre de 23 d'abril de 1997 (DOGV núm. 2.992, de 15.05.97), es van convocar ajudes adreçades a incrementar les activitats de les associacions, i facilitar el desplegament dels programes d'igualtat i garantir-ne la continuïtat.  
L'article 2 de l'ordre abans esmentada, preveia com dotació econòmica màxima global per al finançament dels projectes, un import de dotze milions set-centes vint-i-quatre mil (77.648.438) PTA, i especificava que aquesta quantitat era susceptible de ser ampliada en virtut de la transferència de crèdits, cosa que duria a la corresponent publicació.  
Mitjançant Resolució de 22 d'abril de 1997, de la Conselleria de Benestar Social, s'ha autoritzat determinat ajustament i reobertura de la línia de subvenció en l'annex de transferències corrents del programa pressupostari 323.10. "Promoció de la Dona". Aquest import unit a l'existència de crèdits disposats en la línia de subvenció 401/000/97, possibilita l'ampliació de fons a què feia referència l'article 2 de l'Ordre de 23 d'abril.  
És per tot allò, que en virtut del que antecedeix i fent ús de les atribucions concedides en l'article 35 de la llei 5/1983, de la Generalitat Valenciana, de 30 de desembre, i a proposta de la Direcció General de la Dona,  
ORDENA   
Article únic  
Ampliar la quantitat màxima global disponible per al finançament de projectes relacionats amb els objectius de la Direcció General de la Dona, que es realitzen durant l'exercici de 1997, segons concurs públic convocat mitjançant l'Ordre d'aquesta Conselleria de 23 d'abril de 1997, en dos milions noranta-cinc mil (2.095.000) PTA.  
En conseqüència l'import màxim global disponible per atendre el finançament dels projectes de referència, a càrrec de la línia de subvenció 2.52.153.53 del programa 323.10 del pressupost de despeses per a 1997 de la Conselleria de Benestar Social, fixat en un total de catorze milions vuit-centes dinou mil (22.861.232)PTA.  
Disposicions Finals  
Primera  
Aquesta ampliació de la dotació econòmica a les finalitats previstes en l'Ordre de 23 d'abril de 1997, no afectarà el contingut de les bases per les quals es regeix la convocatòria, termini de presentació de sol·licituds i la resta de punts que hi conté.  
Segona  
Aquesta ordre vigirà l'endemà de la publicació en el Diari Oficial de la Generalitat Valenciana.  
Tercera  
Aquesta ordre, que esgota la via administrativa i contra la qual es pot interposar recurs contenciós administratiu, en el termini de dos mesos, comptadors des del dia següent de la publicació, davant la Sala Contenciosa Administrativa del Tribuna Superior de Justícia de la Comunitat Valenciana.  
Per a aquesta interposició es necessari haver-ho comunitat abans a la Conselleria de Benestar Social, d'acord amb el que estableix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 9 de juliol de 1997   
La consellera de Benestar Social,  
MARCELA MIRÓ PÉREZ